Bétera se suma, un any més, a la campanya “Recicla els teus aparells”
Sin fecha

Bétera se suma, un any més, a la campanya “Recicla els teus aparells”, una iniciativa que té com a finalitat conscienciar a la població sobre la necessitat de reciclar, de manera correcta, els aparells elèctrics i electrònics.

Impulsada per la Generalitat Valenciana, a través de la conselleria d'Agricultura i Medi Ambient, en col·laboració amb les majors plataformes del sector: Recyclia (Ecofimática, Ecoasimelec i Tragamóvil), ERP España, Ecolec, Ecotic, Ambilamp i Ecoraees, l'acció es desenvoluparà en la localitat de Bétera el dia 12 de juny, de 10 a 14h i de 16 a 20h.

Com en les passades edicions, un equip d'informadors ambientals, identificats amb la imatge de la campanya, recorrerà els principals carrers de la població en bicicletes amb remolc. L'objectiu és informar i recollir tots els aparells elèctrics i electrònics de menys de 20cm en desús que els veïns tinguen en les seues llars.

Amb la finalitat de motivar la participació, s'entregaran premis a tots els veïns que depositen els seus aparells en els remolcs de les bicicletes, com un Iphone X, una TV led o carregadors portàtils, entre moltes altres coses. A més, se sortejarà un Ipad a través de la pàgina de Facebook @reciclatusaparatos